smcproject/ml-wiki-sentences huggingface dataset:
ചിത്രശാല മുകലൈൻഡ തടാകം, മഹാബോധി ക്ഷേത്രം, ബോധ് ഗയ, ബീഹാർ, ഇന്ത്യയിലെ ബുദ്ധനെ സംരക്ഷിക്കുന്ന മുകലൈൻഡയുടെ പ്രതിമ വടക്കുകിഴക്കൻ തായ്‌ലൻഡിലെ നോങ് ഖായിയിലെ ശില്പം മുക്കലിന്ദ ഷെൽട്ടറിംഗ് ബുദ്ധൻ - ബൗദ്ധ സിമുവാങ് ചൈനീസ് ക്ഷേത്രം ചിത്രത്തിൽ ബുദ്ധനെ സംരക്ഷിക്കുന്ന മുകലൈൻഡ അവലംബം Mucalinda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുകിലൻ ഇംഗ്ലീഷ് വിലാസം https://ml.wikipedia.org/wiki/Mukilan
വേണാട് ആക്രമിച്ച ഒരു മുഗൾ സർദാറാണ് മുകിലൻ .
ഉമയമ്മ റാണി വേണാട് ഭരിച്ചിരുന്ന കാലത്തായിരുന്നു (1677 - 1684) ഈ ആക്രമണം .
ഇത് കൊല്ലവർഷം 855-ലായിരുന്നു (എ.ഡി. 1680) എന്ന് കരുതപ്പെടുന്നു.
മുകിലൻ വേണാടിന്റെ തെക്കൻ പ്രദേശങ്ങളിലൂടെയാണ് ആക്രമണമാരംഭിച്ചത്.
അക്കാലത്ത് ഉമയമ്മ റാണി നെടുമങ്ങാട്ടു കോയിക്കലിലാണ് താമസിച്ചിരുന്നത്.
വർക്കല മുതൽ തോവാള വരെയുള്ള പ്രദേശം മുകിലൻ പിടിച്ചെടുത്തു.
തിരുവനന്തപുരത്തെ മണക്കാട് ആസ്ഥാനമാക്കി അദ്ദേഹം രാജ്യം ഭരിച്ചു തുടങ്ങി.
കന്യാകുമാരി ജില്ലയിൽ ബുധപുരം എന്ന പ്രദേശത്ത് നെയ്തശ്ശേരിമഠം വകയായ ഒരു ബലരാമ ക്ഷേത്രം ഉണ്ടായിരുന്നു.
പ്രധാനദേവൻ ഭക്‌തദാസപ്പെരുമാൾ എന്ന് പ്രസിദ്ധനായ ബലരാമൻ ആയിരുന്നുവെങ്കിലും ഉപദേവനായി രുക്മിണീനാഥനും (പാർത്ഥസാരഥി ഭാവത്തിലുള്ള കൃഷ്ണൻ) ഉണ്ടായിരുന്നു.
കൂപക്കരപ്പോറ്റിക്കായിരുന്നു ഇവിടെ തന്ത്രം.
മുകിലൻ ഈ ക്ഷേത്രം ആക്രമിക്കാൻ വരുന്നുണ്ടെന്നറിഞ്ഞ നെയ്തശ്ശേരിപ്പോറ്റി കൂപക്കരപ്പോറ്റിയുടെ സഹായത്തോടെ വിഗ്രഹങ്ങൾ ഇളക്കിയെടുത്ത് കുറച്ചു ദൂരെയുള്ള ഒരു സ്വാമിയാർ മഠത്തിൽ എഴുന്നള്ളിച്ചു കുടിയിരുത്തി.
ക്ഷേത്രം ആക്രമിക്കാനായി മുകിലൻ എത്തിയപ്പോൾ നായന്മാരും ചാന്നാന്മാരും അദ്ദേഹത്തെ നേരിട്ടു.
അവരെ നിർദ്ദയം അരിഞ്ഞു വീഴ്ത്തിയ ശേഷം മുകിലൻ ക്ഷേത്രം കൊള്ളയടിച്ചു.
തുടർന്ന് അദ്ദേഹം ക്ഷേത്ര മതിൽക്കെട്ടിനുള്ളിൽ വച്ച് ഗോക്കളെ വധിക്കുകയും ക്ഷേത്രം തകർക്കുകയും ചെയ്തു.
മുകിലൻ സമ്പത്ത് കൊള്ളയടിക്കാനായി നാനാദിക്കിലേക്കും തന്റെ പടയാളികളെ നിയോഗിച്ചു.
എട്ടരയോഗക്കാരും എട്ടുവീട്ടിൽ പിള്ളമാരും മുകിലന്റെ ആക്രമണസമയത്ത് ജാതിഭ്രഷ്ട് ഭയന്ന് ശ്രീപദ്‌മനാഭസ്വാമിക്ഷേത്രം അടച്ചിട്ടു പലായനം ചെയ്തു എന്ന് ചരിത്രകാരൻ പി. ശങ്കുണ്ണി മേനോൻ എഴുതിയിട്ടുണ്ട്.
പദ്‌മനാഭസ്വാമി ക്ഷേത്രം കൊള്ളയടിക്കാൻ മുകിലൻ സ്വയം പുറപ്പെട്ടപ്പോൾ മണക്കാട്ടുള്ള പഠാണികളായ മുഹമ്മദീയർ അത് തടഞ്ഞു.
അന്നദാതാക്കന്മാരായ വേണാട്ടരചന്മാർ തങ്ങളെ കാരുണ്യത്തോടെയാണ് സംരക്ഷിച്ചു പോരുന്നതെന്നും രാജവംശത്തിന്റെ പരദേവതാക്ഷേത്രം കൊള്ള ചെയ്യരുതെന്നും അവർ അപേക്ഷിച്ചു.
അതിനാൽ മുകിലൻ ശ്രീപദ്‌മനാഭസ്വാമി ക്ഷേത്രം ആക്രമിച്ചില്ല.
എന്നാൽ വർക്കല മുതൽ തോവാള വരെയുള്ള പ്രദേശങ്ങളിൽ അദ്ദേഹം സുന്നത്ത് ഉൾപ്പെടെയുള്ള മുഹമ്മദീയാചാരങ്ങൾ അടിച്ചേൽപ്പിച്ചു.
അങ്ങനെയിരിക്കെ മുകിലനെ നേരിടാനായി ഉമയമ്മറാണി വീരനും പരാക്രമിയുമായ കോട്ടയത്തു കേരളവർമ്മയെ നിയോഗിച്ചു.
കേരളവർമ്മയുടെ പട മുകിലപ്പടയുമായി ഏറ്റുമുട്ടി.
കേരളവർമ്മ ആക്രമിക്കുന്ന സമയത്ത് മുകിലന്റെ കുതിരപ്പടയുടെ വലിയ പങ്കും വർക്കല മുതൽ തോവാള വരെയുള്ള പ്രദേശത്തായി കരം പിരിക്കുവാനായി പോയിരിക്കുകയായിരുന്നു.
മുകിലൻ തോവാളയിലേക്കു പിൻവാങ്ങി.
സൈന്യവുമായി പിന്തുടർന്ന കേരളവർമ്മ തിരുവട്ടാറ്റു വച്ചു മുകിലനെ വധിച്ചു വേണാടിനെ രക്ഷിച്ചു .
മുന്നൂറ് കുതിരകളും വാളുകളും കുന്തങ്ങളും മറ്റും പരാജയപ്പെട്ട മുകിലന്റെ സൈന്യത്തിൽ നിന്ന് കേരളവർമ്മ പിടിച്ചെടുത്തു.
ഉമയമ്മ റാണി കേരളവർമ്മയെ വേണാട്ടു രാജകുടുംബത്തിലേക്കു ദത്തെടുത്ത് ഇരണിയൽ രാജകുമാരൻ എന്ന ഔദ്യോഗികാംഗീകാരം നൽകി.
തുടർന്ന് കേരളവർമ്മയായിരുന്നു ഉമയമ്മ റാണിയുടെ മുഖ്യ ഉപദേഷ്ടാവ്.
കൽക്കളം താലൂക്കിൽ മുകിലന്റെ കുതിരപ്പട നിന്നിരുന്ന സ്ഥലമായതുകൊണ്ട് അവിടം കുതിരക്കുഴി എന്ന് അറിയപ്പെടുന്നതെന്ന് വിശ്വാസമുണ്ട്.
ഇദ്ദേഹ‌ത്തിന്റെ പട്ടാളക്കാർ കഞ്ഞിവെച്ച് കഴിച്ച സ്ഥലമാണത്രേ കഞ്ഞിക്കുഴി.
മുസ്ലിം പട്ടാളം വെള്ളമെടുത്തിരുന്ന സ്ഥലത്ത് നാട്ടുകാർ നഞ്ഞു കലക്കിയതിനാൽ ആ സ്ഥലം നഞ്ഞുക്കാലയായി എന്ന് കരുതപ്പെടുന്നു .
അംബാസമുദ്രം വഴി മുകിലനും സൈന്യവും ഇന്ന് ഒറ്റശേഖരമംഗലം ഗ്രാമപഞ്ചായത്തിൽ ഉൾപ്പെട്ട സ്ഥലത്തെത്തി താവളമടിച്ചിരുന്നതായി വിശ്വസിക്കപ്പെടുന്നു.
ഈ സ്ഥലത്തിന് മുകിലൻതറ എന്ന പേരുവരുകയും കാലക്രമത്തിൽ ഇത് പുകിലന്തറയായി തീർന്നതായിരിക്കാം എന്ന് വിശ്വാസമുണ്ട് .
മുകുണൊ ജില്ല
ഉഗാണ്ടയിലെ മദ്ധ്യ മേഖലയിലെ ഒരു ജില്ലയാണ് മുകുണൊ ജില്ല (Mukono District) .
ജില്ല യുടെ ആസ്ഥാനവും വാണിജ്യ കേന്ദ്രവും മുകുണൊ യാണ്.
മുകുണൊ പട്ടണം കമ്പാലയിൽ നിന്ന് 21 കി.
കിഴക്കാണ്.
കുറിപ്പുകൾ പുറത്തേക്കുള്ള കണ്ണികൾ Website of Mukono District Local Government
മുആവിയ ഒന്നാമൻ ഇംഗ്ലീഷ് വിലാസം https://ml.wikipedia.org/wiki/Muawiyah_I
ഉമവി ഖിലാഫത്തിന്റെ സ്ഥാപകനാണ് മുആവിയ ബിൻ അബൂസുഫ്‌യാൻ ( അറബി : معاوية ابن أبي سفيان ‬ Muʿāwiyah ibn ʾAbī Sufyān ; 602 – April 29 or May 1, 680) .
റാഷിദൂൻ ഖിലാഫത്തിന് ശേഷമാണ് മുആവിയ അധികാരത്തിലെത്തുന്നത് .
ആദ്യ ഖലീഫമാരായ അബൂബക്കർ , ഉമർ എന്നിവരുടെ ഭരണകാലത്ത് സിറിയയിൽ സൈനികനീക്കത്തിന് നേതൃത്വം നൽകിയിട്ടുണ്ട് .
മുആവിയ്യ യുടെ ഭരണ കാലത്തെ നാണയം ആദ്യ ഫിത്ന
650-കളിൽ ഉസ്മാന്റെ നയങ്ങൾക്കെതിരെ മദീന, ഈജിപ്ത്, കൂഫ എന്നിവിടങ്ങളിൽ നിലനിന്നിരുന്ന വർദ്ധിച്ചുവരുന്ന അതൃപ്തിയിൽ നിന്ന് മുആവിയയുടെ ഡൊമെയ്ൻ പൊതുവെ പ്രതിരോധത്തിലായിരുന്നു .
ഉഥ്മാൻ തന്റെ ബന്ധുക്കളെ സമ്പന്നമാക്കിയതിനെ പരസ്യമായി അപലപിച്ചതിന് ഡമാസ്‌കസിലേക്ക് അയച്ച അബു ദർ അൽ-ഗിഫാരി ആയിരുന്നു അപവാദം .
തന്റെ ഡമാസ്‌കസിലെ വസതിയായ ഖാദ്ര കൊട്ടാരം പണിയാൻ മുആവിയ മുടക്കിയ ആഡംബര തുകകളെ അദ്ദേഹം വിമർശിച്ചു, ഇത് അദ്ദേഹത്തെ പുറത്താക്കാൻ മുആവിയയെ പ്രേരിപ്പിച്ചു.
ഉസ്മാൻ ഇറാഖിലെ കിരീടഭൂമികൾ കണ്ടുകെട്ടിയതും അദ്ദേഹത്തിന്റെ സ്വജനപക്ഷപാതവും  ഖുറൈഷികളെയും കൂഫയിലെയും ഈജിപ്തിലെയും കുടിയിറക്കപ്പെട്ട ഉന്നതരെ ഖലീഫയെ എതിർക്കാൻ പ്രേരിപ്പിച്ചു.
656 ജൂണിൽ ഈജിപ്തിൽ നിന്നുള്ള വിമതർ മുആവിയയുടെ വീട് ഉപരോധിച്ചപ്പോൾ ഉഥ്മാൻ സഹായത്തിനായി അയച്ചു.
മുആവിയ മദീനയിലേക്ക് ഒരു ദുരിതാശ്വാസ സൈന്യത്തെ അയച്ചു, എന്നാൽ ഉഥ്മാൻ കൊല്ലപ്പെട്ട വിവരം അറിഞ്ഞപ്പോൾ അത് വാദി അൽ-ഖുറയിൽ നിന്ന് പിൻവാങ്ങി. [56]
മുഹമ്മദിന്റെ ബന്ധുവും മരുമകനുമായ അലി മദീനയിൽ ഖലീഫയായി അംഗീകരിക്കപ്പെട്ടു. [57]
മുആവിയ അലിയോടുള്ള കൂറ് പിൻവലിച്ചു [58] ചില റിപ്പോർട്ടുകൾ പ്രകാരം, സിറിയയിലേക്ക് സ്വന്തം ഗവർണറെ അയച്ചുകൊണ്ട് രണ്ടാമൻ അദ്ദേഹത്തെ സ്ഥാനഭ്രഷ്ടനാക്കി, മുആവിയ പ്രവിശ്യയിലേക്ക് പ്രവേശനം നിഷേധിച്ചു. [57]
ഇത് മഡെലുങ് നിരസിച്ചു, അലിയുടെ തിരഞ്ഞെടുപ്പ് തീയതി മുതൽ ഏഴ് മാസത്തേക്ക് ഖലീഫയും സിറിയയിലെ ഗവർണറും തമ്മിൽ ഔപചാരിക ബന്ധങ്ങളൊന്നും നിലവിലില്ലായിരുന്നു. [59]
ഖലീഫ ആയതിന് ശേഷം, അലിയുടെ കീഴിലുള്ള സ്വന്തം സ്വാധീനം നഷ്ടപ്പെടുമെന്ന് ഭയന്ന മുഹമ്മദിന്റെ പ്രമുഖ കൂട്ടാളികളായ അൽ-സുബൈറും തൽഹയും , മുഹമ്മദിന്റെ ഭാര്യ ആയിഷയും നേതൃത്വം നൽകിയ ഖുറൈഷികളിൽ ഭൂരിഭാഗവും അലിയെ എതിർത്തു . [60]
തുടർന്നുണ്ടായ ആഭ്യന്തരയുദ്ധം ഒന്നാം ഫിത്ന എന്നറിയപ്പെട്ടു .
[f] ഒട്ടകത്തിന്റെ യുദ്ധത്തിൽ ബസ്രയ്ക്ക് സമീപം ത്രിമൂർത്തികളെ അലി പരാജയപ്പെടുത്തി , അത് ഖിലാഫത്തിന്റെ സാധ്യതയുള്ള മത്സരാർത്ഥികളായ അൽ-സുബൈറിന്റെയും തൽഹയുടെയും മരണത്തിലും ആയിഷ മദീനയിലേക്ക് വിരമിക്കലിലും അവസാനിച്ചു. [60]
ഇറാഖിലും ഈജിപ്തിലും അറേബ്യയിലും തന്റെ സ്ഥാനം സുരക്ഷിതമായതോടെ അലി തന്റെ ശ്രദ്ധ മുആവിയയിലേക്ക് തിരിച്ചു.
മറ്റ് പ്രവിശ്യാ ഗവർണർമാരിൽ നിന്ന് വ്യത്യസ്തമായി, മുആവിയയ്ക്ക് ശക്തവും വിശ്വസ്തവുമായ അധികാര അടിത്തറയുണ്ടായിരുന്നു, തന്റെ ഉമയ്യദ് ബന്ധുവായ ഉഥ്മാനെ വധിച്ചതിന് പ്രതികാരം ചെയ്യണമെന്ന് ആവശ്യപ്പെട്ടു, എളുപ്പത്തിൽ മാറ്റിസ്ഥാപിക്കാൻ കഴിഞ്ഞില്ല.
ഈ ഘട്ടത്തിൽ, മുആവിയ ഇതുവരെ ഖിലാഫത്ത് അവകാശപ്പെട്ടില്ല, അദ്ദേഹത്തിന്റെ പ്രധാന ലക്ഷ്യം സിറിയയിൽ അധികാരം നിലനിർത്തുകയായിരുന്നു.
ഖിലാഫത്ത്
അലി കൊല്ലപ്പെട്ടതിനുശേഷം, മുആവിയ അൽ-ദഹ്‌ഹക് ഇബ്‌നു ഖൈസിനെ സിറിയയുടെ ചുമതല ഏൽപ്പിക്കുകയും തന്റെ സൈന്യത്തെ കൂഫയിലേക്ക് നയിക്കുകയും ചെയ്തു, അവിടെ അലിയുടെ മകൻ ഹസൻ തന്റെ പിൻഗാമിയായി നാമനിർദ്ദേശം ചെയ്യപ്പെട്ടു.
ഹസൻ സ്ഥാനത്യാഗം ചെയ്യുകയും 661 ജൂലൈയിലോ സെപ്തംബറിലോ മുആവിയ കൂഫയിൽ പ്രവേശിക്കുകയും ഖലീഫയായി അംഗീകരിക്കപ്പെടുകയും ചെയ്തു.
ഈ വർഷം പല ആദ്യകാല മുസ്ലീം സ്രോതസ്സുകളും 'ഐക്യത്തിന്റെ വർഷം' ആയി കണക്കാക്കുന്നു, ഇത് പൊതുവെ മുആവിയയുടെ ഖിലാഫത്തിന്റെ തുടക്കമായി കണക്കാക്കപ്പെടുന്നു.
അലിയുടെ മരണത്തിന് മുമ്പും/അല്ലെങ്കിൽ ശേഷവും, മുആവിയ ജറുസലേമിലെ ഒന്നോ രണ്ടോ ഔപചാരിക ചടങ്ങുകളിൽ സത്യപ്രതിജ്ഞ ചെയ്തു, ആദ്യത്തേത് 660 അവസാനത്തിലോ 661 ന്റെ തുടക്കത്തിലോ രണ്ടാമത്തേത് 661 ജൂലൈയിലോ.
പത്താം നൂറ്റാണ്ടിലെ ജറുസലേമിലെ ഭൂമിശാസ്ത്രജ്ഞൻ അൽ- അൽ-അഖ്‌സ മസ്ജിദിന്റെ മുൻഗാമിയായ ടെംപിൾ മൗണ്ടിൽ ഖലീഫ ഉമർ ആദ്യം പണികഴിപ്പിച്ച ഒരു പള്ളി മുആവിയ കൂടുതൽ വികസിപ്പിച്ചതായും അവിടെവെച്ച് ഔപചാരികമായ ബൈഅത്ത് സ്വീകരിച്ചതായും മഖ്ദിസി അവകാശപ്പെടുന്നു .
മുആവിയയുടെ ജറുസലേമിലെ പ്രവേശനത്തെക്കുറിച്ചുള്ള ഏറ്റവും പഴയ സ്രോതസ്സ് അനുസരിച്ച്, അജ്ഞാതനായ ഒരു സുറിയാനി രചിച്ച, സമകാലികമായ മരോനൈറ്റ് ക്രോണിക്കിൾസ്ഗ്രന്ഥകർത്താവായ മുആവിയ ഗോത്രത്തലവന്മാരുടെ വാഗ്ദാനങ്ങൾ ഏറ്റുവാങ്ങി, തുടർന്ന് ടെമ്പിൾ മൗണ്ടിനോട് ചേർന്നുള്ള ഗെത്സെമനിലെ ഗോൽഗോഥയിലും കന്യാമറിയത്തിന്റെ ശവകുടീരത്തിലും പ്രാർത്ഥിച്ചു .
മുആവിയ " ലോകത്തിലെ മറ്റ് രാജാക്കന്മാരെപ്പോലെ കിരീടം ധരിച്ചിരുന്നില്ല " എന്നും മരോനൈറ്റ് ക്രോണിക്കിൾസ് അഭിപ്രായപ്പെടുന്നു അവലംബം
മുകുന്ദപുരം താലൂക്ക് ഇംഗ്ലീഷ് വിലാസം https://ml.wikipedia.org/wiki/Mukundapuram_Taluk
കേരളത്തിലെ തൃശ്ശൂർ ജില്ലയിലെ ഏഴു താലൂക്കുകളിൽ ഒന്നാണ് മുകുന്ദപുരം താലൂക്ക് .
ഇരിഞ്ഞാലക്കുട ആണ് ഈ താലൂക്കിന്റെ ആസ്ഥാനം.
ചാവക്കാട് , കൊടുങ്ങല്ലൂർ , തലപ്പിള്ളി , കുന്നംകുളം , തൃശ്ശൂർ , ചാലക്കുടി എന്നിവയാണ് ജില്ലയിലെ മറ്റു താലൂക്കുകൾ.
മുകുന്ദപുരം താലൂക്കിൽ 13 ഗ്രാമ പഞ്ചായത്തുകളാണുള്ളത്.
പഴയ കൊച്ചി രാജ്യത്തോളം പഴക്കമുള്ള ഒരു ഭൂവിഭാഗമാണ് മുകുന്ദപുരം താലൂക്ക്.
കൊച്ചി രാജ്യത്തെ ഏറ്റവും പ്രധാനപ്പെട്ട വ്യാപാരകേന്ദ്രങ്ങൾ പലതും ഈ താലൂക്കിലായിരുന്നു.
2013 മാർച്ച് വരെ സംസ്ഥാനത്തെ ഏറ്റവും വലിയ താലൂക്കുകളിലൊന്നായിരുന്നു മുകുന്ദപുരം താലൂക്ക്.
26 ഗ്രാമപഞ്ചായത്തുകളും രണ്ട് നഗരസഭകളും ഈ താലൂക്കിലുണ്ടായിരുന്നു.
താലൂക്കിന്റെ ഒരറ്റത്തുനിന്നും മറ്റേയറ്റം വരെ 115കിലോമീറ്റർ വരെ സഞ്ചരിയ്ക്കേണ്ടതുണ്ടായിരുന്നു.
ഇത് പലർക്കും വലിയ ബുദ്ധിമുട്ടുകളുണ്ടാക്കി.
തുടർന്ന് 2013 മാർച്ചിൽ മുകുന്ദപുരം താലൂക്ക് വിഭജിച്ച് ചാലക്കുടി താലൂക്ക് രൂപവത്കരിച്ചു.
അതോടെ താലൂക്കിന്റെ പകുതിയിലധികം ഭാഗവും നഷ്ടമായി.
മുകുന്ദപുരം താലൂക്ക് താലൂക്കിലെ ഗ്രാമപഞ്ചായത്തുകൾ പുത്തൻചിറ ഗ്രാമപഞ്ചായത്ത് നെന്മേനിക്കര ഗ്രാമപഞ്ചായത്ത് തൃക്കൂർ ഗ്രാമപഞ്ചായത്ത് പുതുക്കാട് ഗ്രാമപഞ്ചായത്ത് അളഗപ്പനഗർ ഗ്രാമപഞ്ചായത്ത് പറപ്പൂക്കര ഗ്രാമപഞ്ചായത്ത് മുരിയാട് ഗ്രാമപഞ്ചായത്ത് പൂമംഗലം ഗ്രാമപഞ്ചായത്ത് പടിയൂർ ഗ്രാമപഞ്ചായത്ത് വേളൂക്കര ഗ്രാമപഞ്ചായത്ത് വെള്ളാങ്ങല്ലൂർ ഗ്രാമപഞ്ചായത്ത് കാറളം ഗ്രാമപഞ്ചായത്ത് കാട്ടൂർ ഗ്രാമപഞ്ചായത്ത് ചരിത്രം അതിർത്തികൾ വടക്ക് - തൃശ്ശൂർ താലൂക്ക് കിഴക്ക് - ചാലക്കുടി താലൂക്ക് തെക്ക് - എറണാകുളം ജില്ലയിലെ ആലുവ , പറവൂർ താലൂക്കുകൾ പടിഞ്ഞാറ് - കൊടുങ്ങല്ലൂർ താലൂക്ക് അവലംബം
മുകയർ
മുകയർ എന്നത് ഹിന്ദുമതത്തിലെ ഒരു സമുദായത്തിൻ്റെ പേരാണ്.
ഇന്ത്യയിലെ കേരള സംസ്ഥാനത്തിൻ്റെ വടക്കൻ ജില്ലകളിൽ മുകയർ അധിവസിച്ചു വരുന്നു.
കാസർഗോഡ്, കണ്ണൂർ, കോഴിക്കോട് ജില്ലകളിൽ പുഴയോരങ്ങളിലും കടൽ തീരങ്ങളിലുമായി ഇവർ പല ജോലികൾ ചെയ്തു ജീവിച്ചു പോരുന്നു.
പ്രധാനമായും കടത്തു തുഴയൽ, മത്സ്യബന്ധനം, പുഴയിൽ നിന്ന് മണൽ വാരൽ അതുപോലെ പുഴയോരവും കാലോരവുമായ അനുബന്ധ ജോലികളും ഇവർ ചെയ്തുപോന്നു.
കേരള സർക്കാറിൻ്റെ ഗസറ്റ് ഉത്തരവു പ്രകാരം (( As amended by the Scheduled Castes and Sceduled Tribes Order (Amendment Act) 1976 and as amended by the Constitution (Sceduled castes) Orders (Second Amendment) Act, 2002 (Act 61 of 2002) vide Part VIII- Kerala- Schedule I notified in the Gazette of India, dated 18 December, 2002) and (As amended by the Scheduled Castes and Sceduled Tribes Orders (Amendment) Act 2002 (Act 10 of 2003) vide Part VII- Kerala- Second Schedule notified in the Gazette of India dated 8 January, 2003) മുകയസമുദായക്കാർ സാമുഹ്യമായി പിന്നാക്കം നിൽക്കുന്നവരാണ്.
അതുകൊണ്ട് അവർ വിദ്യാഭ്യാസ  ആനുുകൂല്യങ്ങൾക്ക് അർഹരാണ്.
മുകുന്ദപുരം ലോകസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Mukundapuram_LS
2008-ലെ മണ്ഡലം പുനഃക്രമീകരണത്തിൽ റദ്ദായ മണ്ഡലമാണ് മുകുന്ദപുരം ലോകസഭാമണ്ഡലം .
ആദ്യ തിരഞ്ഞെടുപ്പ് മുതൽ കേരളത്തിലുണ്ടായിരുന്ന ഈ മണ്ഡലം, ലയനസമയത്ത് തൃശ്ശൂർ ജില്ലയിലെ ഇരിഞ്ഞാലക്കുട , ചാലക്കുടി , മാള , കൊടുങ്ങല്ലൂർ എന്നീ നിയമസഭാമണ്ഡലങ്ങളും എറണാകുളം ജില്ലയിലെ അങ്കമാലി , പെരുമ്പാവൂർ , വടക്കേക്കര എന്നീ നിയമസഭാമണ്ഡലങ്ങളും ഉൾക്കൊണ്ടതായിരുന്നു.
പനമ്പിള്ളി ഗോവിന്ദമേനോൻ , ഇ.
ബാലാനന്ദൻ , സാവിത്രി ലക്ഷ്മണൻ , പി.സി. ചാക്കോ , എ.സി. ജോസ് , കെ. കരുണാകരൻ , ലോനപ്പൻ നമ്പാടൻ തുടങ്ങി നിരവധി പ്രശസ്തർ ഈ മണ്ഡലത്തിൽ നിന്ന് ജയിച്ചുപോയിട്ടുണ്ട്.
2008-ലെ പുനഃക്രമീകരണത്തെത്തുടർന്ന് ഈ മണ്ഡലത്തിനുപകരമായി ചാലക്കുടി ലോക്സഭാമണ്ഡലം നിലവിൽ വന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2004 ലോനപ്പൻ നമ്പാടൻ സി.പി.എം. , എൽ.ഡി.എഫ്. പത്മജ വേണുഗോപാൽ കോൺഗ്രസ് (ഐ.) , യു.ഡി.എഫ്. 1999 കെ. കരുണാകരൻ കോൺഗ്രസ് (ഐ.) , യു.ഡി.എഫ്. ഇ.
എം. ശ്രീധരൻ സി.പി.ഐ.എം. , എൽ.ഡി.എഫ്. 1998 എ.സി. ജോസ് കോൺഗ്രസ് (ഐ.) , യു.ഡി.എഫ്. പി. ഗോവിന്ദപിള്ള സി.പി.എം. , എൽ.ഡി.എഫ്. 1996 പി.സി. ചാക്കോ കോൺഗ്രസ് (ഐ.) , യു.ഡി.എഫ്. വി. വിശ്വനാഥമേനോൻ സി.പി.എം. , എൽ.ഡി.എഫ്. 1991 സാവിത്രി ലക്ഷ്മണൻ കോൺഗ്രസ് (ഐ.) , യു.ഡി.എഫ്. എ.പി. കുര്യൻ സി.പി.എം. , എൽ.ഡി.എഫ്. 1989 സാവിത്രി ലക്ഷ്മണൻ കോൺഗ്രസ് (ഐ.) , യു.ഡി.എഫ്. സി.ഒ. പൗലോസ് സി.പി.എം. , എൽ.ഡി.എഫ്. 1984 കെ. മോഹൻദാസ് കേരള കോൺഗ്രസ് (ജെ.) , യു.ഡി.എഫ്. എം.എം. ലോറൻസ് സി.പി.എം. , എൽ.ഡി.എഫ്. 1980 ഇ.
ബാലാനന്ദൻ സി.പി.എം. സി.ജി. കുമാരൻ സ്വതന്ത്ര സ്ഥാനാർത്ഥി 1977 എ.സി. ജോർജ് കോൺഗ്രസ് (ഐ.) എസ്.സി.എസ്. മേനോൻ സ്വതന്ത്ര സ്ഥാനാർത്ഥി 1971 എ.സി. ജോർജ് കോൺഗ്രസ് (ഐ.) സി.ഒ. പോൾ സി.പി.എം. 1970* എ.സി. ജോർജ് കോൺഗ്രസ് (ഐ.) എ. തയ്യിൽ സ്വതന്ത്ര സ്ഥാനാർത്ഥി 1967 പനമ്പിള്ളി ഗോവിന്ദമേനോൻ കോൺഗ്രസ് (ഐ.) സി.ജി. ജനാർദനൻ സ്വതന്ത്ര സ്ഥാനാർത്ഥി 1962 പനമ്പിള്ളി ഗോവിന്ദമേനോൻ കോൺഗ്രസ് (ഐ.) ടി.സി. നാരായണൻകുട്ടി സി.പി.ഐ. 1957 പനമ്പിള്ളി ഗോവിന്ദമേനോൻ കോൺഗ്രസ് (ഐ.) സി.ജി. ജനാർദനൻ പി.എസ്.പി. 1970 - പനമ്പിള്ളി ഗോവിന്ദമേനോൻ മരണപ്പെട്ടതിനെ തുടർന്ന് നടന്ന ഉപതിരഞ്ഞെടുപ്പ്.
ഇതും കാണുക കേരളത്തിലെ ലോകസഭാമണ്ഡലങ്ങൾ അവലംബം
റാഖിബ് ഹമീദ് നായിക്
കശ്മീരി പത്രപ്രവർത്തകനാണ് റാഖിബ് ഹമീദ് നായിക് (ജനനം 1995).
ഇന്ത്യയിലെ മതന്യൂനപക്ഷങ്ങൾക്കെതിരായ വിദ്വേഷ കുറ്റകൃത്യങ്ങളും വിദ്വേഷ പ്രസംഗങ്ങളും രേഖപ്പെടുത്തുന്ന ഗവേഷണ പദ്ധതിയായ ഹിന്ദുത്വ വാച്ചിന്റെ സ്ഥാപകനാണ് അദ്ദേഹം.
2020-ൽ അദ്ദേഹം അമേരിക്കയിലേക്ക് താമസം മാറി.
പുലിറ്റ്‌സർ സെന്ററിന്റെ ഗ്രാന്റ് ലഭിച്ച വ്യക്തിയാണ് റാഖിബ് ഹമീദ് നായിക്.
വാഷിംഗ്ടൺ പോസ്റ്റ്,  ദി വാൾ സ്ട്രീറ്റ് ജേർണൽ,  ദി ഗാർഡിയൻ,  ദി ഇന്റർസെപ്റ്റ്, അമേരിക്കൻ കഹാനി, ബിബിസി, ഡെയ്‌ലി എക്‌സ്‌പ്രസ് യുകെ, ടെക് ക്രഞ്ച്, എന്നിങ്ങനെയുള്ള വിവിധ വാർത്താ ഔട്ട്ലെറ്റുകളിൽ അദ്ദേഹം ഫീച്ചർ ചെയ്യുകയും ഉദ്ധരിക്കുകയും ചെയ്തിട്ടുണ്ട്.
റാഖിബിന്റെ മാതാപിതാക്കൾ കാശ്മീരികളാണ് .
ജമ്മുവിലെ ശ്രീ രൺബീർ ഹയർസെക്കൻഡറി സ്‌കൂളിലാണ് അദ്ദേഹം തന്റെ ആദ്യകാല വിദ്യാഭ്യാസം പൂർത്തിയാക്കിയത്.
ശ്രീനഗറിലെ അമർ സിംഗ് കോളേജിൽ നിന്ന്  അദ്ദേഹം ബിരുദം പൂർത്തിയാക്കി.
തുടർന്ന് അദ്ദേഹം യഥാക്രമം പബ്ലിക് അഡ്മിനിസ്ട്രേഷനിലും ഇന്റർനാഷണൽ മൾട്ടിമീഡിയ ജേർണലിസത്തിലും ബിരുദാനന്തര ബിരുദത്തിനായി ന്യൂഡൽഹിയിലെ ജാമിയ മില്ലിയ ഇസ്ലാമിയയിലും ബോൾട്ടൺ യൂണിവേഴ്സിറ്റിയിലും പഠിച്ചു.
റ്റുസർക്കിൾസ്.
നെറ്റിൽ സ്റ്റാഫ് റിപ്പോർട്ടറായാണ് റാഖിബ് തന്റെ കരിയർ ആരംഭിച്ചത്, അവിടെ അദ്ദേഹം 2017 വരെ ജോലിചെയ്തു.
തന്റെ കരിയറിന്റെ തുടക്കത്തിൽ അദ്ദേഹം കാശ്മീരിലായിരുന്നു താമസിച്ചിരുന്നത്.
പിന്നീട് അദ്ദേഹം വിവിധ ഇന്ത്യൻ സംസ്ഥാനങ്ങളിൽ നിന്ന് റിപ്പോർട്ട് ചെയ്തു.
ബിയോണ്ട് ഹെഡ്‌ലൈൻസിൽ അദ്ദേഹം ഗസ്റ്റ് എഡിറ്ററായി പ്രവർത്തിച്ചിട്ടുണ്ട്.
2018-ൽ അദ്ദേഹം ഗ്ലോബ് പോസ്റ്റിന്റെ ഇന്ത്യൻ ലേഖകനായി ചേർന്നു.
2021-ൽ റാഖിബ് മീഡിയ എക്‌സലൻസിൽ ആമിന അസിൽമി അവാർഡ് നേടി കൂടാതെ തോംസൺ ഫൗണ്ടേഷൻ അവാർഡിനായി ഷോർട്ട്‌ലിസ്റ്റ് ചെയ്യപ്പെട്ടു.
അവലംബങ്ങൾ പുറത്തേക്കുള്ള കണ്ണികൾ റാഖിബ് ഹമീദ് നായിക് ട്വിറ്ററിൽ
റാഖൈൻ സംസ്ഥാനം ഇംഗ്ലീഷ് വിലാസം https://ml.wikipedia.org/wiki/Rakhine_State
റാഖൈൻ സംസ്ഥാനം ( / r ə ˈ k aɪ n / ⓘ ; ബർമ്മീസ് : ရခိုင်ပြည်နယ် ; MLCTS : ra.hkuing pranynai , Rakhine pronunciation [ɹəkʰàiɰ̃ pɹènè ] , Burmese pronunciation: [jəkʰàiɰ̃ pjìnɛ̀ ] ; മുമ്പ് അരാക്കൻ സംസ്ഥാനം എന്നറിയപ്പെട്ടിരുന്നg)  മ്യാൻമറിലെ (ബർമ്മ) ഒരു സംസ്ഥാനമാണ്.
രാജ്യത്തിൻറെ പടിഞ്ഞാറൻ തീരത്ത് സ്ഥിതി ചെയ്യുന്ന ഈ സംസ്ഥാനത്തിൻറെ വടക്ക് ഭാഗത്ത് ചിൻ സംസ്ഥാനം , കിഴക്ക് ഭാഗത്ത് മാഗ്‌വേ മേഖല , ബാഗോ മേഖല , അയേയാർവാഡി മേഖല എന്നിവയും പടിഞ്ഞാറ് ബംഗാൾ ഉൾക്കടൽ , വടക്കുപടിഞ്ഞാറൻ ഭാഗത്ത് ബംഗ്ലാദേശിലെ ചിറ്റഗോംഗ് ഡിവിഷൻ എന്നിവയാണ് അതിർത്തികൾ.
അരാകൻ അഥവാ റാഖൈൻ യോമ പർവ്വതനിരകൾ റാഖൈൻ സംസ്ഥാനത്തെ മധ്യ ബർമ്മയിൽ നിന്ന് വടക്ക് നിന്ന് തെക്ക് വരെ വേർതിരിക്കുന്നു.
റാഖൈൻ സംസ്ഥാനത്തിന്റെ തീരത്തുനിന്നകലെ റാംരീ, ചെഡുബ, മൈൻഗുൻ തുടങ്ങിയ സാമാന്യം വലിപ്പമുള്ള ദ്വീപുകളുമുണ്ട്.
36,762 ചതുരശ്ര കിലോമീറ്റർ (14,194 ചതുരശ്ര മൈൽ) വിസ്തീർണ്ണമുള്ള റാഖൈൻ സംസ്ഥാനത്തിൻറെ തലസ്ഥാനം സിറ്റ്‌വെയാണ്.
രാഖൈൻ എന്ന പദം പാലി പദമായ രക്ഖപുര (സംസ്കൃതം, രക്സപുര) എന്നതിൽ നിന്നാണ് ഉരുത്തിരിഞ്ഞതെന്ന് വിശ്വസിക്കപ്പെടുന്നു, അതായത് "ഒഗ്രെസിന്റെ നാട്" (രക്ഷസ്), ഇത് യഥാർത്ഥ ഓസ്ട്രലോയിഡ് നിവാസികളെ പരാമർശിക്കുന്ന ഒരു അപകീർത്തികരമായ പദമായിരിക്കാം.
അരാകാൻ (ഇപ്പോൾ റാഖൈൻ എന്ന് പുനർനാമകരണം ചെയ്യപ്പെട്ടിരിക്കുന്നു) സംസ്ഥാനത്തിന്റെ ചരിത്രത്തെ ഏകദേശം ഏഴ് ഭാഗങ്ങളായി തിരിക്കാം.
ആദ്യത്തെ നാല് ഡിവിഷനുകളും കാലഘട്ടങ്ങളും വടക്കൻ റാഖൈൻ മേഖലയിലെ, പ്രത്യേകിച്ച് കാലാടൻ നദിയുടെ തീരത്തുള്ള പ്രധാന രാഷ്ട്രീയാധികാര കേന്ദ്രത്തിന്റെ സ്ഥാനത്തെ അടിസ്ഥാനമാക്കിയുള്ളതാണ്.
അങ്ങനെ, റാഖൈൻ സംസ്ഥാന ചരിത്രം ധന്യവാദി, വൈതാളി, ലെയ്മ്രോ, മ്രൌക് യു എന്നിങ്ങനെ വിഭജിക്കപ്പെട്ടിരിക്കുന്നു.
1784-85-ൽ ബർമ്മയിലെ കോൺബൗങ് രാജവംശം മ്രാക് യു കീഴടക്കിയതിനുശേഷം രാഖൈൻ ബർമ്മയിലെ കോൺബൗംഗ് രാജ്യത്തിന്റെ ഭാഗമായി.
1824-ൽ, ആദ്യത്തെ ആംഗ്ലോ-ബർമീസ് യുദ്ധം പൊട്ടിപ്പുറപ്പെടുകയും 1826-ൽ, ബർമീസ് യുദ്ധ നഷ്ടപരിഹാരമായി റാഖൈൻ (ടനിന്തര്യിക്കൊപ്പം) ബ്രിട്ടീഷ് ഈസ്റ്റ് ഇന്ത്യാ കമ്പനിക്ക് വിട്ടുകൊടുത്തു.
അങ്ങനെ റാഖൈൻ ബ്രിട്ടീഷ് ഇന്ത്യയിലെ ബർമ്മ പ്രവിശ്യയുടെ ഭാഗമായി.
1948-ൽ ബർമ്മയ്ക്ക് ബ്രിട്ടനിൽനിന്ന് സ്വാതന്ത്ര്യം ലഭിക്കുകയും റാഖൈൻ പുതിയ സ്വതന്ത്ര രാജ്യത്തിന്റെ ഭാഗമായി മാറുകയും ചെയ്തു.
സ്വതന്ത്ര രാജ്യം
900-കളിൽ തുടങ്ങി, പടിഞ്ഞാറോട്ട് കുടിയേറാൻ തുടങ്ങിയ ബമർ ജനത, അരാകൻ പർവതനിരകൾ കടന്ന് ഇന്നത്തെ റാഖൈൻ സംസ്ഥാനത്തിൽ സ്ഥിരതാമസമാക്കി.
1100-കളോടെ, അവർ ഈ പ്രദേശത്തിന്റെ നിയന്ത്രണം കൈക്കലാക്കിയ അവർ 13-ആം നൂറ്റാണ്ട് വരെ പഗാൻ സാമ്രാജ്യത്തിന്റെ ഒരു സാമന്ത സംസ്ഥാനമായി മാറുകയും ചെയ്തു.
കാലക്രമേണ, ഈ ബമർ കുടിയേറ്റക്കാർ ഒരു പ്രത്യേക സാംസ്കാരിക സ്വത്വം  രൂപീകരിക്കുകയും ഒടുവിൽ റാഖൈൻ ജനതയായി (അരാക്കനീസ് എന്നും അറിയപ്പെടുന്നു) മാറുകയും ചെയ്തു.
റാഖൈൻ ഐതിഹ്യമനുസരിച്ച്, ധന്യാവദിയെന്ന വടക്കൻ പട്ടണത്തെ ആസ്ഥാനമാക്കിയുള്ള ആദ്യത്തെ രേഖപ്പെടുത്തപ്പെട്ട റാഖൈൻ രാജ്യം ബിസി 34-ആം നൂറ്റാണ്ടിൽ ഉടലെടുക്കുകയും സി.ഇ 327 വരെ നിലനിൽക്കുകയും ചെയ്തിരുന്നു.
ഈ രാഷ്‌ട്രീയവ്യവസ്ഥ ഇന്തോ-ആര്യൻ ജനത അധിവസിച്ചിരുന്നതാകാം.
ബിസി 554-ൽ ബുദ്ധൻ രാജ്യം സന്ദർശിച്ചപ്പോൾ പ്രശസ്തമായ മഹാമുനി ബുദ്ധന്റെ പ്രതിച്ഛായ  ധന്യവാദിയിൽ പതിപ്പിച്ചതായി റാഖൈൻ രേഖകളും ലിഖിതങ്ങളും പറയുന്നു.
നാലാം നൂറ്റാണ്ടിലെ ധന്യാവദിയുടെ പതനത്തിനുശേഷം, വൈതാളി നഗരം ആസ്ഥാനമാക്കിയുള്ള ഒരു പുതിയ രാജവംശത്തിലേക്ക് അധികാരകേന്ദ്രം മാറി.
4-ആം നൂറ്റാണ്ടിന്റെ മധ്യം മുതൽ 818 CE വരെ വൈതാലി രാജ്യം റാഖൈനിലെ പ്രദേശങ്ങൾ ഭരിച്ചു.
റാഖൈൻ സംസ്കാരത്തിന്റെയും വാസ്തുവിദ്യയുടെയും ബുദ്ധമതത്തിന്റെയും ക്ലാസിക്കൽ കാലഘട്ടമായി കണക്കാക്കപ്പെടുന്ന ഈ കാലഘട്ടം അവരുടെ മുൻഗാമികളേക്കാൾ കൂടുതലായി പുരാവസ്തു അവശിഷ്ടങ്ങൾ അവശേഷിപ്പിച്ചിരുന്നു.
വൈതാലിയുടെ സ്വാധീനം ക്ഷയിച്ചപ്പോൾ ലെമിയോ നദിക്കരയിലുള്ള നാല് പട്ടണങ്ങളിൽ ഒരു പുതിയ രാജവംശം ഉയർന്നുവന്നതൊടൊപ്പം ലെംറോ കാലഘട്ടത്തിന് നാന്ദി കുറിക്കുകയും അവിടെ നാല് പ്രധാന പട്ടണങ്ങൾ തുടർച്ചയായ തലസ്ഥാനങ്ങളായി പ്രവർത്തിക്കുകയും ചെയ്തു.
ഇസ്ലാമിക് ഡൽഹി സുൽത്താനേറ്റിന്റെയും ബംഗാൾ സുൽത്താനേറ്റിന്റെയും ഭാഗികമായ ആധിപത്യത്തിനുശേഷം, 1429-ൽ മിൻ സോ മോൺ അന്തിമമായി 1429-ൽ മ്രൗക് യു എന്ന രാജ്യം സ്ഥാപിച്ചു.
ബംഗാൾ ഉൾക്കടലിൽ വാണിജ്യപരമായി പ്രാധാന്യമുള്ള തുറമുഖമായും ശക്തിയുടെ അടിത്തറയായും പ്രവർത്തിച്ച മ്രൗക് യു അറേബ്യയും യൂറോപ്പുമായി വിപുലമായ സമുദ്രവ്യാപാരത്തിൽ ഏർപ്പെട്ടിരുന്നതിനാൽ, റാഖൈൻ ജനത ഇത് അവരുടെ ചരിത്രത്തിന്റെ ഒരു സുവർണ്ണകാലഘട്ടമായി കണക്കാക്കുന്നു.
അതിന്റെ ഒരു ഭാഗം, ബംഗാൾ സുബയുടെ ചിറ്റഗോങ്ങിനൊപ്പം, പിന്നീട് മുഗൾ ചക്രവർത്തി ഔറംഗസീബ് കീഴടക്കി.
മുഗൾ സാമ്രാജ്യത്തിൻറ ആക്രമണത്തിന്ശേഷം 18-ാം നൂറ്റാണ്ട് മുതൽ രാജ്യം ക്രമാനുഗതമായി ക്ഷയിച്ചു.
ആഭ്യന്തര അസ്ഥിരതയും കലാപവും രാജാക്കന്മാരെ സ്ഥാനഭ്രഷ്ടരാക്കുന്നതും വളരെ സാധാരണമായിരുന്നു.
പോർച്ചുഗീസുകാർ, ഏഷ്യയിലെ അവരുടെ നേട്ടത്തിൻറെ ഒരു കാലഘട്ടത്തിൽ, അരാക്കനിൽ ഒരു താൽക്കാലിക സ്ഥാനം ഉറപ്പിച്ചു.
ബർമീസ് ഭരണം
1785 ജനുവരി 2-ന്, ആന്തരികമായി വിഭജിക്കപ്പെട്ട രാജ്യം കോൺബാംഗ് രാജവംശം ഉൾപ്പെടെയുള്ള അധിനിവേശ ശക്തികളുടെ കൈകളിലേയ്ക്ക് വീണു.
മഹാമുനിയുടെ പ്രതിരൂപം ബർമീസ് സൈന്യം കൊള്ളമുതലായി കൊണ്ടുപോയി.
അങ്ങനെ, ഒരു വിപുലീകരണവാദിയായ ബർമ്മ ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ ഭരണത്തിലുള്ള പ്രദേശങ്ങളുമായി നേരിട്ട് പ്രാദേശികമായി സമ്പർക്കത്തിൽ ഏർപ്പെട്ടതോടെ, ഇത് ഭാവിയിൽ ശത്രുത വർദ്ധിക്കാൻ കാരണമായി.
വിവിധ ഭൗമരാഷ്ട്രീയപരമായ പ്രശ്നങ്ങൾ ഒന്നാം ആംഗ്ലോ-ബർമീസ് യുദ്ധത്തിന് (1824-26) വഴിതെളിച്ചു.
മഹാമുനിയുടെ പ്രതിരൂപം  ബർമക്കാർ യുദ്ധ മുതലായി കൊണ്ടുപോയപ്പോൾ, ഇത്തവണ പ്രസിഡൻസി സൈന്യം ക്ഷേത്രത്തിലെ കൂറ്റൻ മണി എടുത്തുകൊണ്ടുപോകുകയും ബംഗാൾ ആർമിയുടെ രണ്ടാം ബറ്റാലിയനിലെ റിസാൽദാറായിരുന്ന ഒരു ഇന്ത്യൻ സൈനികനായ ഭീം സിംഗിന് അദ്ദേഹത്തിൻറെ ധീരതയ്ക്ക്  സമ്മാനമായി നൽകി.
ഇന്നത്തെ ഉത്തർപ്രദേശിലെ കാൻഷിറാം നഗർ ജില്ലയിലെ കാസ്ഗഞ്ച് പട്ടണത്തിനടുത്തുള്ള നദ്രായി ഗ്രാമത്തിലെ ഒരു ക്ഷേത്രത്തിൽ ഈ ആലേഖനം ചെയ്ത കൂറ്റൻ മണി ഇപ്പോഴും സ്ഥാപിക്കപ്പെട്ടിരിക്കുന്നു.
ശത്രുത അവസാനിപ്പിച്ച യാൻഡബോ ഉടമ്പടി പ്രകാരം (1826), ബർമ്മ തനിന്തര്യി (ടെനാസെറിം) യ്‌ക്കൊപ്പം അരകാൻ ബ്രിട്ടീഷ് ഇന്ത്യയ്ക്ക് വിട്ടുകൊടുത്തു.
ബ്രിട്ടീഷുകാർ അക്യാബ് (ഇപ്പോൾ സിറ്റ്‌വെ) അരാക്കന്റെ തലസ്ഥാനമാക്കി.
പിന്നീട്, അരക്കാൻ ബ്രിട്ടീഷ് ഇന്ത്യൻ സാമ്രാജ്യത്തിന്റെ ബർമ്മ പ്രവിശ്യയുടെ ഭാഗവും തുടർന്ന് ബർമ്മ ഒരു പ്രത്യേക കിരീട കോളനിയായി മാറിയപ്പോൾ ബ്രിട്ടീഷ് ബർമ്മയുടെ ഭാഗവുമായി.
മ്രൗക്-യു കാലഘട്ടത്തിലെ പരമ്പരാഗത ഡിവിഷനുകൾക്കൊപ്പം അരകാൻ ഭരണപരമായി മൂന്ന് ജില്ലകളായി വിഭജിക്കപ്പെട്ടു.
ബ്രിട്ടീഷ് ഭരണം
സന്യാസിമാരായ യു ഒട്ടാമ, യു സെയ്ൻഡ എന്നിവരുടെ നേതൃത്വത്തിൽ ബ്രിട്ടീഷ് ഭരണത്തിനെതിരെ പോരാടിയ ഒന്നിലധികം കലാപങ്ങളുടെ കേന്ദ്രമായിരുന്നു റാഖൈൻ.
രണ്ടാം ലോകമഹായുദ്ധസമയത്ത്, ബർമ്മയിലെ ജാപ്പനീസ് അധിനിവേശത്തിൻ കീഴിൽ റാഖൈനിന് സ്വയംഭരണാവകാശം നൽകപ്പെടുകയും കൂടാതെ അരാകാൻ ഡിഫൻസ് ഫോഴ്സ് എന്നറിയപ്പെടുന്ന സ്വന്തം സൈന്യവും നൽകപ്പെട്ടു.
1945-ന്റെ തുടക്കത്തിൽ അരാകൻ പ്രതിരോധ സേന സഖ്യകക്ഷികളോടൊപ്പം ചേർന്നുകൊണ്ട് ജാപ്പനീസ് സേനയ്ക്കേതിരേ തിരിഞ്ഞു.
രണ്ടാം ലോകമഹായുദ്ധസമയത്ത് റാഖൈൻ (അരകാൻ) 1942-43 ലെ അരാകൻ കാമ്പെയ്ൻ, റാംരീ ദ്വീപ് യുദ്ധം ഉൾപ്പെടെ നിരവധി യുദ്ധങ്ങൾ നടന്ന സ്ഥലമായിരുന്നു.
ബർമീസ് സ്വാതന്ത്ര്യം
1948-ൽ, റഖൈൻ ബർമ്മ യൂണിയനിലെ ഒരു ഡിവിഷനായി മാറിയപ്പോൾ, മൂന്ന് ജില്ലകൾ ലയിച്ച് അരക്കൻ ഡിവിഷനായി.
1950-കൾ മുതൽ, വേർപിരിയലിനും അരാക്കൻ സ്വാതന്ത്ര്യം പുനഃസ്ഥാപിക്കുന്നതിനുമുള്ള ഒരു പ്രസ്ഥാനം വളർന്നുകൊണ്ടിരുന്നു.
ഈ വികാരത്തെ ശമിപ്പിക്കുന്നതിനായി, 1974-ൽ, ജനറൽ നെ വിൻ കീഴിലുള്ള സോഷ്യലിസ്റ്റ് ഗവൺമെന്റ്, റാഖൈൻ ജനതയുടെ പ്രാദേശിക ഭൂരിപക്ഷത്തിന് നാമമാത്രമായ അംഗീകാരം നൽകിക്കൊണ്ട്, അരാകൻ ഡിവിഷനിൽ നിന്ന് "റാഖൈൻ സംസ്ഥാനം" രൂപീകരിച്ചു.
അവലംബം ↑ ↑ ↑ ↑ ↑ ↑ {{ cite journal }} : Cite journal requires | journal= ( help ) ↑ ↑ {{ cite journal }} : Cite journal requires | journal= ( help ) ↑ {{ cite journal }} : Cite journal requires | journal= ( help ) ↑
റാങ്കുകളും പദവികളും (ഇന്ത്യൻ നാവികസേന)
ഇന്ത്യൻ നാവികസേനയിലെ ഏറ്റവും ഉയർന്ന റാങ്കുള്ള നാവിക ഉദ്യോഗസ്ഥൻ, അഡ്മിറൽ പദവി വഹിക്കുന്ന നാവികസേനാ മേധാവിയാണ് .
ഇന്ത്യൻ നാവിക സേനയുടെ റാങ്കുകളും പദവികളും താഴെവിവരിക്കുന്നു.
ബ്രിട്ടീഷ്‌ സൈനിക റാങ്കുമായി വളരെ സാമ്യമുള്ളവയാണിവ.
നാവികസേനയിലെ ഓഫീസർമാരുടെ പദവിമുദ്രകൾ തോൾ ഷർട്ടിന്റെ സ്ലീവ് റാങ്ക് ഫ്ലീറ്റ് അഡ്മിറൽ അഡ്മിറൽ വൈസ് അഡ്മിറൽ റിയർ അഡ്മിറൽ കൊമോഡോർ ക്യാപ്റ്റൻ കമാൻഡർ ലെഫ്നന്റ് കമാൻഡർ ലെഫ്നന്റ് സബ്‌ ലെഫ്നന്റ് റാങ്ക് ഗ്രൂപ്പ് ജൂനിയർ കമ്മീഷൻഡ് ഓഫീസർ നോൺ കമ്മീഷൻഡ് ഓഫീസർ Enlisted ഇന്ത്യ Navy ക സ തി ചിഹ്നമില്ല മാസ്റ്റർ ചീഫ് പെറ്റി ഓഫീസർ - ഫസ്റ്റ് ക്ലാസ്സ് മാസ്റ്റർ ചീഫ് പെറ്റി ഓഫീസർ-സെക്കണ്ട് ക്ലാസ്സ്‌ ചീഫ് പെറ്റി ഓഫീസർ പെറ്റി ഓഫീസർ ലീഡിംഗ് സെയിലർ സെയിലർ അവലംബം ഇതും കാണുക റാങ്കുകളും പദവികളും (ഇന്ത്യൻ കരസേന) റാങ്കുകളും പദവികളും (ഇന്ത്യൻ വ്യോമസേന)
റാക്വെറ്റ് നദി
റാക്വെറ്റ് നദി (മൊഹാക്ക്: Ahná:wate ) , ചിലപ്പോൾ റാക്വെറ്റ് എന്ന് വിളിക്കപ്പെടുന്ന ന്യൂയോർക്കിലെ അഡിറോണ്ടാക്ക് പർവതനിരകളിലെ റാക്വെറ്റ് തടാകത്തിൽ നിന്ന് ഉത്ഭവിക്കുന്ന ഒരു നദിയാണ്.
146 മൈൽ (235 കി.മീ) നീളമുള്ള ഇത് ന്യൂയോർക്ക് സംസ്ഥാനത്തിനുള്ളിലൂടെ ഒഴുകുന്ന മൂന്നാമത്തെ ഏറ്റവും നീളം കൂടിയ നദിയാണ്.
കനോയിംഗ്, കയാക്കിംഗ് എന്നിവയ്ക്ക് പ്രശസ്തമാണ് ഈ നദി.
പ്രകൃതിദത്തവും മനുഷ്യനിർമ്മിതവുമായ നിരവധി തടാകങ്ങളിലൂടെ കടന്നുപോകുന്ന നദി സെന്റ് ലോറൻസ് നദിയിലെ അക്വെസാസ്നെയിൽ അതിൻറെ അവസാന ലക്ഷ്യസ്ഥാനത്തേക്ക് എത്തുന്നു.
ബ്രൂക്ക്ഫീൽഡ് പവർ പ്രവർത്തിപ്പിക്കുന്ന 27 ജലവൈദ്യുത നിലയങ്ങൾ സ്ഥിതിചെയ്യുന്ന നദിയിൽനിന്ന് 181 മെഗാവാട്ട് വരെ വൈദ്യുതി ഉത്പാദിപ്പിക്കാൻ കഴിയന്നു.
അവലംബം ↑ ↑ Karonhí:io Delaronde and Jordan Engel, The Decolonial Atlas, Haudenosaunee Country in Mohawk, February 4, 2015.
Link ↑ ↑ ↑ Brookfield Power St. Lawrence Region Operations
റാങ്കുകളും പദവികളും (ഇന്ത്യൻ വ്യോമസേന)
ഭാരതീയ വ്യോമസേനയുടെ റാങ്ക് ഘടന റോയൽ വ്യോമസേനയുടെ റാങ്ക് ഘടനയെ അടിസ്ഥാനപ്പെടുത്തിയാണ് നിർണ്ണയിച്ചിരിക്കുന്നത്.
മാർഷൽ ഓഫ് ഇന്ത്യൻ എയർ ഫോഴ്സ് ആണ് ഏറ്റവും ഉയർന്ന പദവി.
അർജൻ സിംഗ് മാത്രമാണ് ഈ റാങ്ക് നേടിയ ഏക ഉദ്യോഗസ്ഥൻ.
ഭാരതീയ വ്യോമസേനയിലെ റാങ്കുകളും പദവികളും താഴെപ്പറയും പ്രകാരമാണ്.
ഓഫീസർ റാങ്കുകൾ ഇന്ത്യൻ വ്യോമസേനയിലെ ഓഫീസർ റാങ്കുകൾ തോൾ ഷർട്ടിന്റെ സ്ലീവ് റാങ്ക് എയർ ഫോഴ്സ് മാർഷൽ ¹ എയർ ചീഫ് മാർഷൽ എയർ മാർഷൽ എയർ വൈസ് മാർഷൽ എയർ കോമ്മഡോർ ഗ്രൂപ്പ് ക്യാപ്റ്റൻ വിങ്ങ് കമാൻഡർ സ്ക്വാഡ്രൻ ലീഡർ ഫ്ലൈറ്റ് ലെഫ്റ്റനന്റ് ഫ്ലൈയിംഗ് ഓഫീസർ ഫ്ലൈയിംഗ് കേഡറ്റ് 2 ¹ ഓണററി/യുദ്ധകാല റാങ്ക് 2 ഇപ്പോൾ നിലവിലില്ല.
റാങ്ക് വിഭാഗം കമ്മീഷൻ ചെയ്ത ജൂനിയർ റാങ്കുകൾ കമ്മീഷൻ ചെയ്യാത്ത റാങ്കുകൾ Enlisted ഇന്ത്യൻ എയർ ഫോഴ്സ് ക സ തി ചിഹ്നം ഇല്ല മാസ്റ്റർ വാറന്റ് ഓഫീസർ വാറന്റ് ഓഫീസർ ജൂനിയർ വാറന്റ് ഓഫീസർ സാർജന്റ് കോർപ്പറൽ ലീഡിങ് എയർക്രാഫ്റ്റ്‌സ്മാൻ എയർക്രാഫ്റ്റ്സ്മാൻ ഇതും കാണുക റാങ്കുകളും പദവികളും (ഇന്ത്യൻ കരസേന) റാങ്കുകളും പദവികളും (ഇന്ത്യൻ നാവികസേന) അവലംബം
റാക്വെൽ വെൽഷ് ഇംഗ്ലീഷ് വിലാസം https://ml.wikipedia.org/wiki/Raquel_Welch
റാക്വെൽ വെൽഷ് (ജനനം, ജോ റാക്വെൽ തെജഡ, ജനനം: 1940, സെപ്റ്റംബർ 5) ഒരു അമേരിക്കൻ നടിയും ഗായികയുമാണ് .
അവർ ആദ്യമായി ശ്രദ്ധാകേന്ദ്രമാകുന്നത് 1966 ൽ പുറത്തിറങ്ങിയ ഫൻറാസ്റ്റിക് വോയേജ് എന്ന ചിത്രത്തിൽ അഭിനയിച്ചതോടെയാണ്.
പിന്നീട് 20ത് സെഞ്ചുറി ഫോക്സിൻറെ ഒരു കരാർ നേടുകയുണ്ടായി.
അവർ ഈ കരാർ ഒരു ബ്രിട്ടീഷ് സ്റ്റുഡിയോക്ക് കൈമാറുകയും, അവർക്കുവേണ്ടി വൺ മില്യൺ ഇയേർസ് ബി.സി. (1966) എന്ന ചിത്രത്തിൽ അഭിനയിക്കുകയും ചെയ്തു.
ഈ ചിത്രത്തിൽ മൂന്ന് സീനുകളിൽ മാത്രം മാത്രമേ ഉണ്ടായിരുന്നുള്ളൂവെങ്കിലും അവരുടെ ബിക്കിനി ചിത്രങ്ങൾ മികച്ച വിൽപ്പനയുള്ള പോസ്റ്ററുകളായി ജനശ്രദ്ധ പിടിച്ചുപറ്റുകയും ഹോളിവുഡിലെ  ഒരു സെലിബ്രിറ്റി സെക്സ് സിംബലായി അവർ മാറുകയും ചെയ്തു.
പിന്നീട് ബെഡാസിൽഡ് (1967), ബന്ദോലെറോ (1968), 100 റൈഫിൾസ് (1969), മൈറ ബ്രക്കിൻറിഡ്ജ് (1970) എന്നീ ശ്രദ്ധേയങ്ങളായ ചിത്രങ്ങളിൽ അഭിനയിക്കുകയും ചെയ്തു.